Diari Oficial de la Generalitat Valenciana


Sumari del DOGV 7502, del 10-04-2015 (2015/2621)

Subhasta de bé immoble situat a Sagunt.
---------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2621


Organisme emissor
:   Notaria de Francisco Blanco Moreno

Tipus de document
:   Subhasta

Subhasta de bé immoble situat a Sagunt. [2015/2621]  
Jo, Francisco Blanco Moreno, notari del Col·legi de València, amb residència a Sagunt, faig saber que en la meua notaria, al Port de Sagunt, avinguda 9 d'Octubre, 44, B, primer, es tramita la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Una hectàrea, huitanta-set àrees, dotze centiàrees, cinquanta decímetres quadrats, de terra de regadiu, en terme de Sagunt, partida de Montíber Almardá, al camí de Canet o a La Moleta. Dins del seu perímetre hi ha construïda una vivenda unifamiliar aïllada de dos plantes, planta baixa i planta alta, amb una superfície útil total de quatre-cents noranta-tres metres i trenta-dos decímetres quadrats, i està totalment circumdada per terrenys de la finca. Confronta: nord, Procus Canet, SL; sud, Isabel Albert, Vicente Ibáñez Juliá, Martín Cerezo i Peregrín Sanchis; est, Procus Canet, SL, i carretera de Canet a les Valls; i oest, Procus Canet, SL, Miguel Yacer, un veí de les Valls i Jaime Llopis.  
  
És part de la parcel·la 234 del polígon 61.  
Inscripció: Registre de la Propietat de Sagunt número 1. Tom 2445, llibre 450 de Sagunt, primera, foli 57, finca 32419, inscripció tercera.  
  
Referències cadastrals: 94193V368124723228IE.  
Com que és procedent la subhasta de la finca es fan saber les seues condicions:  
Tindrà lloc en la meua notaria. Se celebrarà una única subhasta el dia 15 de maig de 2015, a les 11.00 hores, i el tipus de base és el de cent setanta-huit mil dos-cents quaranta-cinc euros i quaranta-huit cèntims (178.245,48 ?).  
De conformitat amb l'article 671 de la Llei d'Enjudiciament Civil, en la seua redacció donada per la Llei 1/2013, si en l'acte de la subhasta no hi haguera cap postor, el creditor podrà, en el termini de 20 dies, demanar l'adjudicació per un import igual o superior al 50 per cent del valor de taxació o per la quantitat que se li dega per tots els conceptes.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notària, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 5 per cent del tipus de subhasta, per mitjà de xec bancari a nom del notari. Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un creditor posterior podrà fer-se cedint-la a un tercer.  
  
Sagunt, 17 de març de 2015.- El notari: Francisco Blanco Moreno.